Aggersundbroen skal gennemgå en grundig renovering af brodækket og fugtisoleringen, så den kan holde i 30 år endnu. Vejdirektoratet skulle have udført arbejdet sidste sommer, men udsatte arbejdet i et år efter ønske fra kommuner og landbrug i regionen, der var bekymret for de konsekvenser, arbejdet ville få for trafikken over den centrale bro. De nye arbejdsplaner betyder, at arbejdet med udskiftning af broens belægning udføres i maj og juni. Derefter holder arbejdet på broen pause i juli og august, så blandt andet landbrugs- og ferietrafikken ikke bliver generet. Til slut udskiftes fortovsbelægningen i september.
Det hidtil udskudte omfattende arbejde på Aggersundbroen begynder til maj. Det oplyser Vejdirektoratet.